open-index/open-wikipedia-markdown huggingface dataset:
Νεωκόρος

**Νεωκόρος** (ή *εκκλησιαστικός* ή *καντηλανάφτης*) ονομάζεται ο λαϊκός που είναι επιφορτισμένος με μια σειρά αρμοδιοτήτων εντός του Ορθόδοξου Ιερού Ναού, που αποσκοπούν στην λειτουργική ετοιμότητα και στην εύρυθμη λειτουργία του. Αναφέρεται στον προϊστάμενο Ιερέα και στο Εκκλησιαστικό Συμβούλιο του Ιερού Ναού. Δεν είναι δημόσιος υπάλληλος και αμείβεται από τα έσοδα της Ενορίας.

## Αρμοδιότητες
Το ευρύ φάσμα αρμοδιοτήτων του νεωκόρου εκτείνεται τόσο εντός, όσο και εκτός των Ιερών Ακολουθιών.

Κατά τη διάρκεια των Ιερών Ακολουθιών, ο νεωκόρος φοράει ράσο και συμμετέχει ενεργά σε αυτές. Για παράδειγμα, κατά τη διάρκεια της Θείας Λειτουργίας και σε συγκεκριμένα σημεία της ακολουθίας, κρούει τις καμπάνες, φροντίζει να έχει έτοιμο το θυμιατό για να το δώσει στον Ιερέα και βρίσκεται σε ετοιμότητα για να τα ξαναπάρει, προηγείται του Ιερέα κατά τη Μικρά Είσοδο κρατώντας την λαμπάδα και κατά τη Μεγάλη Είσοδο κρατώντας την λαμπάδα και το θυμιατό, ετοιμάζει το Ζέον, κόβει το αντίδωρο και το πηγαίνει στον Ιερέα για ευλογία, κρατάει το Μάκτρον κατά τη διάρκεια της Θείας Κοινωνίας, φροντίζει για την Αρτοκλασία, τα μνημόσυνα κλπ.

Επίσης, ο νεωκόρος συμμετέχει ενεργά και στα Ιερά Μυστήρια της Εκκλησίας. Για παράδειγμα, πριν τη βάπτιση φροντίζει για την τοποθέτηση της κολυμπήθρας, των βοηθητικών τραπεζιών και του υποδοχέα της λαμπάδας στον Σολέα και ετοιμάζει τα απαραίτητα όπως το ζεστό νερό, την πετσέτα, το λαδόπανο, την χειροπετσέτα, τα ρούχα του μωρού, τα τρία κεριά, το Άγιο Μύρο κλπ. Κατά τη διάρκεια της Βάπτισης φροντίζει να παρέχει στο Ιερέα ό,τι απαιτείται στη σωστή στιγμή (θυμιατό, λάδι, Άγιο Μύρο, ρούχα μωρού κλπ.) και να καθοδηγεί τους γονείς και τους αναδόχους στη διαδικασία του Μυστηρίου. Μετά το πέρας της Βάπτισης, επαναφέρει τον Ιερό Ναό στην αρχική του κατάσταση (καθαριότητα και τάξη).

Στις λοιπές αρμοδιότητες του νεωκόρου ανήκουν η τήρηση του ωραρίου κατά το οποίο ο Ιερός Ναός είναι ανοιχτός στους πιστούς, η καθαριότητα και ο ευπρεπισμός του, η προετοιμασία του για τις Ιερές Ακολουθίες και τα Ιερά Μυστήρια, ο στολισμός του κατά τη διάρκεια των εορτών, η ασφάλειά του, η προμήθεια των απαραίτητων υλικών και αναλώσιμων, η επίβλεψη των συνεργείων που έχουν αναλάβει ηλεκτρολογικές, υδραυλικές και πάσης φύσεως εργασίες κλπ.

Όταν στον Ιερό Ναό δεν παρευρίσκεται Ιερέας ή μέλος του Εκκλησιαστικού Συμβουλίου, υπεύθυνος για τον Ιερό Ναό είναι ο νεωκόρος και οι πιστοί οφείλουν υπακοή στις υποδείξεις του.
Θωμάς Γ΄ του Πεδεμοντίου

Ο **Θωμάς Γ' ** (π.1246 - 16 Μαΐου 1282) ήταν κόμης του Πεδεμοντίου (Piedmont) το διάστημα 1259-1282 από τον Οίκο της Σαβοΐας. Ήταν υιός του Θωμά Β' κόμη του Πεδεμοντίου και της Βεατρίκης Φιέσκι, ανιψιάς του πάπα Ινοκέντιου Δ'. Είναι ο ιδρυτής του κλάδου Σαβοΐας-Πεδεμοντίου, που μέλη του έγιναν πρίγκιπες της Αχαΐας. Αν και εδικαιούτο να κληρονομήσει την κομητεία της Σαβοΐας, παραγκωνίσθηκε δύο φορές.

## Βιογραφία
Διαδέχθηκε τον πατέρα του το 1259, όταν εκείνος απεβίωσε. Το 1263 απεβίωσε ο εξάδελφός του Βονιφάτιος κόμης της Σαβοΐας και θα έπρεπε να τον διαδεχθεί, αλλά ήταν μόλις 15 ετών και ο θείος του Πέτρος Β', που είχε δραστηριοποιηθεί στην Αγγλία, κατάφερε να γίνει κόμης της Σαβοΐας. Ο Πέτρος Β απεβίωσε έπειτα από 5 έτη και ο Θωμάς Γ' πάλι διεκδίκησε την κομητεία, αλλά ο νεότερος θείος του Φίλιππος Α΄ αρχιεπίσκοπος της Λυών επέτυχε να αναγνωρισθεί κόμης. 

Ένοιωθε αδικημένος από το ότι κάθε φορά παραγκωνιζόταν. Σαν μια προσπάθεια αποκατάστασής του, νυμφεύτηκε τη Γκουία (Γκυγιόν), κόρη της συζύγου τού Φιλίππου Α' από τον πρώτο της γάμο, μια και με τον δεύτερο γάμο της με τον Φίλιππο Α' δεν είχαν παιδιά. Το 1282 σε μια συμπλοκή στα σύνορα με τον Ουμβέρτο Α' κόμη του Αλμπόν, τραυματίσθηκε θανάσιμα και τον διαδέχθηκε ο υιός του, που θα έπρεπε να κληρονομήσει τον Φίλιππο Α' που απεβίωσε το 1285. Αλλά εκείνος λίγο πριν, είχε ορίσει διάδοχο τον Αμεδαίο Ε', νεότερο αδελφό του Θωμά Γ', διότι ο υιός του Θωμά Γ' ήταν 7ετής. Έτσι η κομητεία της Σαβοΐας έμεινε σε νεότερο κλάδο του Οίκου ως το 1418, οπότε απεβίωσε ο Λουδοβίκος του Πεδεμοντίου τελευταίος γόνος του κύριου κλάδου.

## Οικογένεια
Το 1274 νυμφεύτηκε τη Γκυγιόν (Γκουία) των Ιβρέας, κόρη της Αδελαΐδας κόμισσας της Βουργουνδίας από τον πρώτο της γάμο με τον Ούγο του Σαλόν/Σαλίν· η Αδελαΐδα σε δεύτερο γάμο παντρεύτηκε τον Φίλιππο Α΄ κόμη της Σαβοΐας. Ο Θωμάς Γ΄ και η Γκυγιόν ίχαν τέκνα:
* Φίλιππος Α' 1278-1334, κόμης του Πεδεμοντίου. Με το γάμο του με την Ισαβέλλα Βιλλεαρδουίνου πριγκίπισσα της Αχαΐας έκανε τους απογόνους του να εμπλακούν στις εξελίξεις του Μωρέα.
* Πέτρος απεβ. 1332, αρχιεπίσκοπος της Λυών.
* Θωμάς, Αμεδαίος, Γουλιέλμος.

## Πρόγονοι



## Πηγές
*A Letter from Lewis of Savoy to Edward I, A. J. Taylor and Lewis of Savoy, The English Historical Review, Vol. 68, No. 266 (Jan., 1953), 58-59.

Κατηγορία:Οίκος της Σαβοΐας
Λιθουανική Ποδοσφαιρική Ομοσπονδία

Η **Λιθουανική Ποδοσφαιρική Ομοσπονδία** (λιθουανικά: Lietuvos futbolo federacija, LFF) είναι το όργανο διοίκησης του ποδοσφαίρου στη Λιθουανία. Εδρεύει στο Βίλνιους και είναι μέλος της UEFA. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Λιθουανίας.

## Παραπομπές


## Εξωτερικοί σύνδεσμοι
*  
* Η Λιθουανία  στον ιστότοπο της FIFA
* Η Λιθουανία στον ιστότοπο της UEFA

Κατηγορία:Ποδόσφαιρο στη Λιθουανία
Κατηγορία:Ομοσπονδίες μέλη της ΟΥΕΦΑ
Ιάκωβος του Πεδεμοντίου

Ο **Ιάκωβος** (16 Ιανουαρίου 1315 - 17 Μαΐου 1367) ήταν κόμης του Πεδεμοντίου (1334-1367). Ήταν υιός του Φιλίππου Α' κόμη του Πεδεμοντίου και της Αικατερίνης ντε λα Τουρ ντυ Πεν, κόρης του Ουμβέρτου Α' κόμη του Αλμπόν.

## Βιογραφία
Ο Ιάκωβος υποστήριξε την Ιωάννα Α' Καπέτων-Ανζού, όταν ο Ιωάννης Β' μαρκήσιος του Μονφερά προσπάθησε να επωφεληθεί από την απειρία της νεαρής βασίλισσα της Νάπολης και να αποκτήσει το 1344 γαίες στη Β. Ιταλία. Το επόμενο έτος ο Ιωάννης Β' νίκησε το στρατό της Νάπολης στη μάχη του Γκαμενάριο και μετακινήθηκε πιο πέρα, έτοιμος να επιτεθεί στο Κιέρι, πόλη υποτελής του Ιακώβου. Ο κόμης του Πεδεμοντίου, αν και ο 2ος εξάδελφός του Αμεδαίος ΣΤ' κατείχε τη Σαβοΐα που θα έπρεπε να ανήκε στον Ιάκωβο ως γόνο πρεσβύτερου κλάδου, ζήτησε τη συνδρομή του. Με τη βοήθεια του Αμεδαίου ΣΤ' απέκτησε το 1347 το Κιέρι και έπειτα τις πόλεις Άλμπα, Κούνεο, Σαβιλιάνο. Τότε ο Ιωάννης Β' συμμάχησε με το Θωμά Β' του Σαλούτζο και Ουμβέρτο Β' κόμη του Αλμπόν· ο πάπας Κλήμης ΣΤ' το 1348 έκανε ανακωχή και προσπάθησε να τους συμβιβάσει με μια συμφωνία ειρήνης. Το επόμενο έτος ο Ιάκωβος έκανε συνθήκη αμοιβαίας άμυνας και βοήθειας με τον Αμεδαίο ΣΤ', Αμεδαίο Γ' της Γενεύης και τον Γκαλεάτσο Β΄ Βισκόντι κύριο του Μιλάνου· η συμφωνία επισφραγίσθηκε με το γάμο του Γαλεάτζο Β' με τη Μπιάνκα, αδελφή του Αμεδαίου ΣΤ'. 

Η πρώτη σύζυγος τού πατέρα του ήταν η Ισαβέλλα Βιλλεαρδουίνου πριγκίπισσα της Αχαΐας, που απεβίωσε το 1311/12· την κληρονόμησε η κόρη από προηγούμενο γάμο της, η Ματθίλδη και ο σύζυγός της Ιωάννης του Δυρραχίου. Ο Ιωάννης παραχώρησε τον τίτλο στον ανιψιό του Ροβέρτο του Τάραντα. Σε αυτόν αντιτέθηκε ο Ιάκωβος διεκδικώντας το πριγκιπάτο το 1340. 

Επιτέθηκε στον Αμεδαίο ΣΤ' ο οποίος όμως τον αιχμαλώτισε στο Πινερόλο και κατάσχεσε τις κτήσεις του· το 1362 με συμφωνία τού επιστράφηκαν. Απεβίωσε στο Πινερόλο το 1367.

## Οικογένεια
Το 1338 νυμφεύτηκε τη Βεατρίκη, κόρη του Ρινάλντο Β' ντ' Έστε, που όμως απεβίωσε το επόμενο έτος.

Ο δεύτερός του γάμος ήταν το 1339 με την Σίβυλλα, κόρη του Ραϋμόνδου Β' του Μπω. Υιός τους ήταν ο:
* Φίλιππος Β' 1340 - 1368, διάδοχος του πατέρα του.

Η Σίβυλλα απεβίωσε το 1361 και το επόμενο έτος νυμφεύτηκε τη Μαργαρίτα, κόρη του Εδουάρδου Α' του Μπωζέ. Είχαν τέκνα:
* Αμεδαίος 1363 - 1402, διάδοχος του αδελφού του Φιλίππου Β'
* Λουδοβίκος 1364 - 1418, διάδοχος του αδελφού του Αμεδαίου.

## Πρόγονοι



## Πηγές
* Cox, Eugene L. (1967). The Green Count of Savoy. Princeton, New Jersey: Princeton University Press. LCCN 67-11030.

Κατηγορία:Οίκος της Σαβοΐας
Κατηγορία:Πρίγκιπες της Αχαΐας
Φίλιππος Β΄ του Πεδεμοντίου

Ο **Φίλιππος Β' ** (1340 - 20 Ιανουαρίου 1368) ήταν κόμης του Πεδεμοντίου (1367-1368). Ήταν πρωτότοκος υιός του Ιακώβου κόμη του Πεδεμοντίου και της δεύτερης συζύγου του Σίβυλλας, κόρης του Ραϋμόνδου Β' του Μπω.
## Βιογραφία
Ο πατέρας του είχε δυσαρεστηθεί μαζί του και ήθελε να τον αποκηρύξει από κληρονόμο του, αφήνοντας διάδοχο τον δευτερότοκο υιό του. Τελικά διαδέχθηκε τον πατέρα του το 1368 που απεβίωσε. Έπειτα από ένα έτος απεβίωσε και ο ίδιος. Τον διαδέχθηκε ο αδελφός του Αμεδαίος.

Ωστόσο η παράδοση θέλει να σώθηκε με την επέμβαση του αγ. Ουμβέρτου, του οποίου το μετάλλιο έφερε· ότι έζησε στη Φατίμα της Ισπανίας και απεβίωσε το 1418.

## Οικογένεια
Νυμφεύτηκε το 1362 την Αλίκη ντε Θουάρ ντε Βιγιάρ, αλλά χωρίς απογόνους.

Μάλλον είναι πατέρας της Φιλιππίνας ντε Στόργκι.

## Πρόγονοι



Κατηγορία:Οίκος της Σαβοΐας
Μπανάνες (ταινία)

Ο τίτλος **Μπανάνες (ταινία)** μπορεί να αναφέρεται:

*Μπανάνες (ταινία, 1971) (σε σκηνοθεσία Γούντι Άλεν)
*Μπανάνες (ταινία, 1987) (σε σκηνοθεσία Γιάννη Δαλιανίδη)
Αμεδαίος του Πεδεμοντίου

Ο **Αμεδαίος** ή **Αμεδαίος της Σαβοΐας** (1363 - 7 Μαΐου 1402) από τον Οίκο της Σαβοΐας ήταν κόμης του Πεδεμοντίου (1368-1402) και κύριος του Πινερόλο. Συνέχισε τις διεκδικήσεις του πατέρα του στο πριγκιπάτο της Αχαΐας. Ήταν δευτερότοκος υιός του Ιακώβου κόμη του Πεδεμοντίου και της τρίτης συζύγου του Μαργαρίτας, κόρης του Εδουάρδου Α' του Μπωζέ.

## Βιογραφία
Ο 2ος εξάδελφος του πατέρα του Αμεδαίος ΣΤ' κόμης της Σαβοΐας τον πήρε νέο από την επίβλεψη της μητέρας του για να ζήσει στο Σαμπερύ μαζί του. Επέστρεψε το 1378 που ενηλικιώθηκε. Πήρε ειδική άδεια από τον πάπα για να νυμφευτεί συγγενή του.

Ο Νέριο Α΄ Ατσαγιόλι δούκας των Αθηνών, αν και είχε χρησιμοποιήσει τις υπηρεσίες της Ναβαρρικής Εταιρείας μισθοφόρων, φυλακίσθηκε από τον αρχηγό της Πέτρο του Σαν Σουπεράν το 1389 για ένα έτος. Ο Αμεδαίος είχε στείλει παρηγορητικές επιστολές στους συγγενείς του Νέριο, ο οποίος άρχισε συνομιλίες με τον Αμεδαίο. Έτσι το 1391 εκπρόσωποι του Αμεδαίου συναντήθηκαν με το Νέριο στο ανάκτορό του στην Ακρόπολη και υπέγραψαν σύμφωνο κατά των Ναβαρραίων, που τότε είχαν γίνει κύριοι του Μωρέα. Ο Νέριο αναγνώριζε τον Αμεδαίο ως πρίγκιπα της Αχαΐας και επικυρίαρχό του για την Κόρινθο, την Αθήνα και τη Νέα Πάτρα. Εν τω μεταξύ ο Αμεδαίος συμφώνησε με τον Πέτρο του Σαν Σουπεράν να αναγνωριστεί ο τίτλος τού Αμεδαίου ως πρίγκιπα της Αχαΐας και ο Αμεδαίος να τους επιτρέψει την κυριότητα των εκτεταμένων κατακτήσεών τους. Η Βενετία ήταν έτοιμη να τον μεταφέρει με το στρατό του στην Ελλάδα, αρκεί αυτός να της απέδιδε το Άργος που κατείχε πριν το καταλάβει ο δεσπότης του Μωρέα. Ο Αμεδαίος ήρθε σε επαφή και με το δεσπότη Θωμά Παλαιολόγο. Ακόμη όλοι οι Φράγκοι υποτελείς του πριγκιπάτου της Αχαΐας έστειλαν έγγραφο στον Αμεδαίο. Πράγματι ο Αμεδαίος πήγε στη Γένουα για να αποπλεύσει για την Ανατολή, αλλά απεβίωσε αιφνίδια εκεί. Τον διαδέχθηκε ο νεότερος αδελφός του Λουδοβίκος.
## Οικογένεια
Νυμφεύτηκε το 1380 την Αικατερίνη, κόρη του Αμεδαίου Γ΄ κόμη της Γενεύης. Είχε τέκνα:
* Μαργαρίτα 1390-1464, παντρεύτηκε το Θεόδωρο Β΄ Παλαιολόγο μαρκήσιο του Μομφερράτου. Αργότερα ανακηρύχθηκε *ευλογημένη* από τον πάπα Κλήμη Θ΄.
* Ματθίλδη 1390-1438, παντρεύτηκε τον Λουδοβίκο Γ΄ των Βίττελσμπαχ εκλέκτορα του Παλατινάτου.

## Πρόγονοι



## Παραπομπές


## Πηγές
* Setton, Kenneth M. (general editor) A History of the Crusades: Volume III — The Fourteenth and Fifteenth Centuries. Harry W. Hazard, editor. University of Wisconsin Press: Madison, 1975.
* Setton, Kenneth M. Catalan Domination of Athens 1311–1380. Revised edition. Variorum: London, 1975.
* Lands Project: Savoy

Κατηγορία:Οίκος της Σαβοΐας
Καταλανικό στερεό

160px|μικρογραφία|δεξιά|Το ρομβικό δωδεκάεδρο με διαμόρφωση εδρών V3.4.3.4.
160px|μικρογραφία|δεξιά|Το δισδυάκις τριακοντάεδρο, με διαμόρφωση εδρών V4.6.10, είναι το μεγαλύτερο Καταλανικό στερεό με 120 έδρες.
Στη γεωμετρία, **Καταλανικό στερεό** ονομάζεται το δυϊκό πολύεδρο ενός στερεού του Αρχιμήδη, έτσι είναι γνωστό και ως **Αρχιμήδειο δυϊκό**. Τα Καταλανικά στερεά πήραν το όνομά τους από τον Βέλγο μαθηματικό Ευγένιο Καταλάν, που τα περιέγραψε πρώτος το 1865.

## Περιγραφή
Τα καταλανικά στερεά είναι όλα κυρτά και έχουν μεταβατικότητα εδρών και όχι κορυφών. Αυτό οφείλεται στο γεγονός ότι τα δυϊκά τους, τα στερεά του Αρχιμήδη, έχουν μεταβατικότητα κορυφών και όχι εδρών. Σε αντίθεση με τα Πλατωνικά στερεά και τα στερεά του Αρχιμήδη, οι έδρες των Καταλανικών στερεών είναι *μη* κανονικά πολύγωνα. Ωστόσο, το σχήμα κορυφής των Καταλανικών στερεών είναι κανονικό και έχουν σταθερές δίεδρες γωνίες. Λόγω της μεταβατικότητας των εδρών τους, τα Καταλανικά στερεά είναι ισόεδρα.

Επιπλέον, δύο από τα Καταλανικά στερεά έχουν μεταβατικότητα ακμών, το ρομβικό δωδεκάεδρο και το ρομβικό τριακοντάεδρο. Αυτά είναι τα δυϊκά των δύο ψευδοκανονικών στερεών του Αρχιμήδη (κυβοκτάεδρο και εικοσιδωδεκάεδρο αντίστοιχα). 

Ακριβώς όπως τα πρίσματα και τα αντιπρίσματα που δεν θεωρούνται γενικά στερεά του Αρχιμήδη, έτσι και οι διπυραμίδες και τα τραπεζόεδρα δεν θεωρούνται γενικά Καταλανικά στερεά, παρά το γεγονός ότι έχουν μεταβατικότητα εδρών.

Δύο από τα Καταλανικά στερεά είναι χειρικά, το πενταγωνικό εικοσιτετράεδρο και το πενταγωνικό εξηκοντάεδρο, που είναι τα αντίστοιχα δυϊκά του χειρικού πεπλατυσμένου κύβου και του πεπλατυσμένου δωδεκαέδρου. Το καθένα από αυτά εμφανίζεται με δύο εναντιόμορφα. Επειδή δεν καταμετρώνται ξεχωριστά τα εναντιόμορφα τραπεζόεδρα και διπυραμίδες, έτσι υπάρχουν συνολικά 13 Καταλανικά στερεά.

## Συμμετρία
Τα καταλανικά στερεά, μαζί με τα δυϊκά τους Αρχιμήδεια στερεά, μπορούν να ομαδοποιηθούν ως προς τη συμμετρία τους (τετραεδρική, οκταεδρική και εικοσαεδρική). Υπάρχουν έξι μορφές ανά συμμετρία, ενώ η αυτοσυμμετρική τετραεδρική ομάδα έχει μόνο τρεις μοναδιαίες μορφές και δύο από αυτά αναπαράγονται με οκταεδρική συμμετρία.

## Κατάλογος

## Δείτε επίσης
* Στερεό του Αρχιμήδη
* Στερεό του Τζόνσον

## Παραπομπές


### Πηγές
* 
* 
* 
* 
*  (Section 3-9)

## Εξωτερικοί σύνδεσμοι

* 
* 


Κατηγορία:Πολύεδρα
Πέντε Χριστουγεννιάτικα τραγούδια (Σιμπέλιους)

[μικρογραφία|Ο [Φινλανδία|Φινλανδός συνθέτης Γιάν Σιμπέλιους, 1911. ]]
Τα **Πέντε Κάλαντα των Χριστουγέννων** (*Viisi joululaulua*, Op. 1), έργο υπ' αριθμ. 1, είναι ένα σύνολο πέντε τραγουδιών στα σουηδικά από το Φινλανδό συνθέτη ατονικής μουσικής Γιάν Σιμπέλιους. Τα τραγούδια γράφτηκαν μεταξύ του 1897 και του 1913:
# *Τώρα τα Χριστούγεννα με χιόνι στο λιμάνι (Ο Άη Βασίλης έχει χτυπήσει)* [Nu står jul vid snöig port (Joulupukki kolkuttaa)] (Zacharias Topelius, 1913)
# *Τώρα έρχονται τα Χριστούγεννα* [Nu så kommer julen (Jo on joulu täällä)] (Zacharias Topelius, 1913)
# *Έχει σκοτεινιάσει έξω* *(Έπρεπε ήδη)* Det mörknar ute (Jo joutuu ilta) (Zacharias Topelius, n. 1897)
# *Χριστουγεννιάτικο Τραγούδι (Δεν ζητώ τη δύναμη του μεγαλείου)* [Julvisa (Jouluvirsi, En etsi valtaa loistoa)] (Zacharias Topelius, 1909)
# *Πέφτει ψιλό χιόνι, και γλιστράει* (On hanget korkeat, nietokset} (Wilkku Joukahainen, 1901)

## Παραπομπές


Κατηγορία:Χριστουγεννιάτικα τραγούδια
Μανώλης Μπριλλάκης

Ο **Εμμανουήλ (Μανώλης) Μπριλλάκης** (1929 - 30 Δεκεμβρίου 2018) ήταν αντιστράτηγος της Ελληνικής Αστυνομίας. Υπήρξε ο τελευταίος αρχηγός του Σώματος της Ελληνικής Χωροφυλακής και ο πρώτος αρχηγός του Σώματος της Ελληνικής Αστυνομίας, μαζί με τον προερχόμενο από την Αστυνομία Πόλεων Παναγιώτη Ραφτόπουλο. Μετά την αποστρατεία του διατέλεσε νομάρχης Χανίων.

## Βιογραφικό
Καταγόταν από τη Σητεία. Ως νεαρός αξιωματικός της Χωροφυλακής υπηρέτησε στην προσωπική ασφάλεια του Γεωργίου Παπανδρέου. Αργότερα διατέλεσε, μεταξύ άλλων, διευθυντής Ασφαλείας Χανίων, διευθυντής Διεθνών και Διακρατικών Υποθέσεων στο Αρχηγείο Χωροφυλακής και διοικητής της Ανωτέρας Διοικήσεως Χωροφυλακής (ΑΔΧ) Στερεάς Ελλάδος.

Στις 19 Ιανουαρίου 1982 διορίστηκε αρχηγός της Χωροφυλακής με απόφαση του υπουργού Δημόσιας Τάξης Γιάννη Σκουλαρίκη. Ο μέχρι τότε αρχηγός, στρατηγός Ριζάς, ο οποίος είχε επιλεγεί από τις κυβερνήσεις της Νέας Δημοκρατίας, είχε υποβάλλει την παραίτησή του ήδη από τον Οκτώβριο του 1981 και τη νίκη του ΠΑΣΟΚ στις εκλογές, αλλά ο Σκουλαρίκης του είχε ζητήσει να παραμείνει στη θέση του προσωρινά.

Ως αρχηγός της Χωροφυλακής προέβη σε τολμηρές και προοδευτικές μεταρρυθμίσεις (πολτοποίηση φακέλλων πολιτικών φρονημάτων, αποστράτευση χουντικών και ακροδεξιών στοιχείων) ενώ ενδεικτική ήταν η προσπάθειά του να αλλάξει πρόσωπα και καταστάσεις στην Ασφάλεια Θεσσαλονίκης, η οποία είχε τη φήμη άντρου διεφθαρμένων αξιωματικών με εμπλοκή σε παράνομες δραστηριότητες.

Τον Φεβρουάριο του 1984 ανακοινώθηκε από τον πρωθυπουργό Ανδρέα Παπανδρέου η επικείμενη κατάργηση και συγχώνευση Χωροφυλακής και Αστυνομίας Πόλεων και η δημιουργία της νέας Ελληνικής Αστυνομίας, η οποία συστήθηκε το Νοέμβριο της ίδιας χρονιάς. Για μια μεταβατική περίοδο τεσσάρων μηνών, υπήρξε μια κατάσταση συναρχηγίας, όπου ο Μπριλλάκης ως τελευταίος αρχηγός της Χωροφυλακής και ο Παναγιώτης Ραφτόπουλος ως τελευταίος αρχηγός της Αστυνομίας Πόλεων καθοδηγούσαν ταυτόχρονα το νέο Σώμα, προτού αποχωρήσουν και οι δύο και αποστρατευτούν τον Φεβρουάριο του 1985.

Τον Ιούνιο του 1987 διορίστηκε νομάρχης Χανίων από την κυβέρνηση Ανδρέα Παπανδρέου και υπηρέτησε σε αυτή τη θέση μέχρι τον Ιούλιο του 1989.

## Παραπομπές


Κατηγορία:Αρχηγοί Ελληνικής χωροφυλακής
Κατηγορία:Αρχηγοί ελληνικής αστυνομίας
Κατηγορία:Νομάρχες Χανίων
Κυβερνείο Ασουάν

Το **Κυβερνείο του Ασουάν** (αραβικά: محافظة أسوان - *Muhāfazat Aswān*) είναι διοικητική διαίρεση (Κυβερνείο) της Αιγύπτου με 1.358.788 κατοίκους κι έκταση 62.726 τ.χλμ.. Διοικητικό του κέντρο είναι η πόλη του Ασουάν με 144000 κατοίκους. 

Βρίσκεται στο νότιο τμήμα της χώρας, στην Άνω Αίγυπτο, και στις δύο πλευρές του Νείλου. Συνορεύει με το Κυβερνείο Λούξορ, στα ανατολικά με το Κυβερνείο Ερυθράς Θάλασσας, νότια με το Σουδάν και δυτικά με το Κυβερνείο Νέας Κοιλάδας. Στο κυβερνείο ανήκει και το Φράγμα του Ασουάν με την Λίμνη Νάσερ. Το ανατολικό τμήμα της επαρχίας εκτείνεται μέσα στην αραβική έρημο.

## Παραπομπές


## Εξωτερικοί σύνδεσμοι
* 

Κατηγορία:Κυβερνεία της Αιγύπτου
Τζαμαϊκανές γενικές εκλογές 2016

**Γενικές εκλογές** διεξήχθησαν στην Τζαμάικα στις 25 Φεβρουαρίου 2016. Οι εκλογές ήταν κατά πολύ μία αναμέτρηση ανάμεσα στο κυβερνών κόμμα Εθνικό Κόμμα του Λαού (PNP) και στο αντιπολιτευόμενο Εργατικό Κόμμα της Τζαμάικα (JLP). Το αποτέλεσμα ήταν η οριακή νίκη για το Εργατικό Κόμμα της Τζαμάικα, το οποίο κέρδισε 32 επί συνόλου 63 εδρών. Οι εκλογές περιγράφηκαν από έναν πολιτικό σχολιαστή ως «οι πιο αμφίρροπες που έγιναν ποτέ στην ιστορία της Τζαμάικα».

Το ποσοστό που πέτυχε το Εργατικό Κόμμα ήταν το χαμηλότερο για νικητήριο κόμμα από τις γενικές εκλογές του 1962, οπότε το JLP κέρδισε το 50% των ψήφων και η πιο  οριακή πλειοψηφία στη Βουλή των Αντιπροσώπων από τις γενικές εκλογές του 1949. Παρόμοια οριακό ήταν το αποτέλεσμα των εκλογών του 2007, κατά τις οποίες δύο έδρες άλλαξαν χέρια έπειτα από επαναληπτική καταμέτρηση των ψηφοδελτίων.

## Πλαίσιο
Η πρωθυπουργός Πόρσια Σίμσον Μίλερ ανακοίνωσε την ημερομηνία των γενικών εκλογών για τις 31 Ιανουαρίου 2016. Ανακοινώθηκε επίσης ότι στις 9 Φεβρουαρίου 2016 ξεκίνησε η υποβολή των υποψηφιοτήτων για την πλήρωση των εδρών. Οι εκλογές θα μπορούσαν να θεωρηθούν πρόωρες, δεδομένου ότι με βάση το σύνταγμα θα έπρεπε να διεξαχθούν στο διάστημα μεταξύ 29 Δεκεμβρίου 2016 (ημερομηνία των προηγούμενων εκλογών του 2011) και 16 Μαρτίου 2017. Δεν υπάρχει κάποια καθορισμένη  ημερομηνία για τις εκλογές, κάτι για το οποίο θα αποφασίσει ο πρωθυπουργός.

## Εκλογικό σύστημα
Τα 63 μέλη της Βουλής των Αντιπροσώπων εξελέγησαν σε μονοεδρικές περιφέρειες με το πλειοψηφικό σύστημα. Οι υποψήφιοι έπρεπε να είναι ηλικίας άνω των 21 ετών. Κάθε πολίτης της Κοινοπολιτείας που διέμενε στην Τζαμάικα είχε δικαίωμα ψήφου στις εκλογές αν ήταν μεγαλύτερος από 18 στην ηλικία.

## Εκστρατεία
Συνολικά 152 υποψήφιοι πήραν μέρος στις εκλογές. Τα μικρότερα κόμματα κατήλθαν στις εκλογές με έναν μικρό αριθμό υποψηφίων, με 7 από το Εθνικό Δημοκρατικό Κίνημα, 6 από το Προοδευτικό Κόμμα του Λαού Μάρκους Γκάρβεϊ και δύο από το Προοδευτικό Κόμμα του Λαού.

## Αποτελέσματα
thumb|Το αποτέλεσμα των εκλογών ανά περιφέρεια.
Τα πρώτα αποτελέσματα έδειξαν ότι το αντιπολιτευόμενο Εργατικό Κόμμα της Τζαμάικα κέρδισε συνολικά 12 έδρες, με διαφορά 3 εδρών από το δεύτερο μέχρι πρότινος κυβερνών κόμμα. Ανάμεσα στους εκλεγέντες βουλευτές ήταν και ο γερουσιαστής του JLP  Ρόμπερτ Μόνταγκιου. Η συμμετοχή ήταν 47,7% , η χαμηλότερη από το 1983, χρονιά που το PNP δεν έλαβε μέρος στις εκλογές. Νέος πρωθυπουργός διορίστηκε ο αρχηγός του JLP  Άντριου Χόλνες.
Ωστόσο, έπειτα από επαναληπτική καταμέτρηση των ψήφων τα ποσοστά του JLP ανατράπηκαν.

Μετά τις επαναληπτικές καταμετρήσεις, το JLP κηρύχθηκε νικητής με 32 έδρες στη Βουλή των Αντιπροσώπων έναντι 31 για το PNP. Τα τελικά αποτελέσματα ανακοινώθηκαν στις 2 Μαρτίου.

## Παραπομπές


2016
Κατηγορία:Εκλογές του 2016
Λα Κονκίστα

Η **Λα Κονκίστα** (ισπανικά: *La Conquista*) είναι ένας από τους οκτώ δήμους του Διαμερίσματος Καράσο της Νικαράγουας. Πρωτεύουσα είναι η Λα Κονκίστα.

## Η πόλη

## Παραπομπές


## Πηγές
* Αγγλική Βικιπαίδεια

Κατηγορία:Δήμοι της Νικαράγουας
Κατηγορία:Καράσο
Εμμανουήλ Κανακουσάκης

Ο **Εμμανουήλ Κανακουσάκης** (1900 - 1971), του Γεωργίου, υπήρξε Έλληνας συνδικαλιστής και κατοχικός υπουργός.

## Βιογραφία
Στα χρόνια της Κατοχής ήταν γραμματέας της ΓΣΕΕ.
Ήταν υφυπουργός Εργασίας στην κυβέρνηση Ιωάννη Ράλλη από τις 4 Φεβρουαρίου 1944 έως τις 12 Οκτωβρίου 1944..

## Παραπομπές


Κατηγορία:Έλληνες συνδικαλιστές
Κατηγορία:Έλληνες υφυπουργοί Εργασίας
Χινοτέπε

Η **Χινοτέπε** () είναι η πρωτεύουσα του Διαμερίσματος Καράσο και του ομώνυμου δήμου. Έχει πληθυσμό 29.500 κατοίκων.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Νικαράγουας
Κατηγορία:Δήμοι της Νικαράγουας
Κατηγορία:Καράσο
Κοντέγα

Η **Κοντέγα** () είναι ένας από τους έξι δήμους του Διαμερίσματος Εστελί της Νικαράγουας. Πρωτεύουσα είναι η Κοντέγα.

## Η πόλη

## Παραπομπές


Κ
Κ
Ποδοσφαιρική Ομοσπονδία Τσεχικής Δημοκρατίας

Η **Ποδοσφαιρική Ομοσπονδία Τσεχικής Δημοκρατίας** (τσεχικά: *Fotbalová asociace České republiky*, FAČR) είναι το όργανο διοίκησης του ποδοσφαίρου στην Τσεχία. Εδρεύει στην Πράγα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Τσεχίας.

## Ιστορία
Ιδρύθηκε στις 19 Οκτωβρίου του 1901 ως «Τσεχική Ένωση Ποδοσφαίρου» (Český svaz footballový, ČSF) με πρωτοβουλία του αθλητικού συλλόγου Σλάβια Πράγας. Το 1906 έγινε μέλος της Διεθνή Ποδοσφαιρική Ομοσπονδία (FIFA), αλλά μετά από διαμαρτυρίες από την Αυστριακή Ένωση αναγνωρίστηκε μόνο ως προσωρινό μέλος. Το 1918, η ČSF συμπεριέλαβε στους κόλπους της ολόκληρη την περιοχή της Τσεχοσλοβακίας, ενώ το 1922 μετονομάστηκε σε «Τσεχοσλοβακική Ένωση Ποδοσφαίρου» (Československý svaz footballový, ČSSF), η οποία έγινε το 1922 ιδρυτικό μέλος και μέρος της Τσεχοσλοβακικής Ποδοσφαιρικής Ομοσπονδίας (Československé fotbalové asociace), που αρχικά ονομαζόταν «Τσεχοσλοβακική Ομοσπονδία Ποδοσφαίρου» (Československá associace footballová, ČSAF), περιλαμβάνοντας και τις ποδοσφαιρικές ομοσπονδίες των εθνικών μειονοτήτων (ουγγρική, εβραϊκή, γερμανική και πολωνική).

Το 1923, η ČSAF έγινε τελικά αποδεκτή ως μέλος του συνεδρίου της FIFA στη Γενεύη. Κατά τη διάρκεια της γερμανικής κατοχής, η ČSF περιλάμβανε μόνο το προτεκτοράτο του Μοράβα, χωρίς τη Σλοβακία, έπειτα όμως από την απελευθέρωση συμπεριλέλαβε και πάλι την προηγούμενη περιοχή ευθύνης. Την εποχή μετά το κομμουνιστικό πραξικόπημα (από το 1957), πήρε την επωνυμία «Τσεχοσλοβακική Ποδοσφαιρική Ένωση» (Československý fotbalový svaz, ČSFS) και αποτελούσε συστατικό μέρος της Τσεχοσλοβακικής Ένωσης Φυσικής Αγωγής και Αθλητισμού (Československý svaz tělesné výchovy, ČSTV) και η ύπαρξή της ήταν μάλλον τυπική.

Η Εθνική Ποδοσφαιρική Ένωση (Národní fotbalový svaz) λειτούργησε ως αυτόνομη οργάνωση μετά το 1989, ενώ εξακολουθούσε να υπάγεται στην ČSAF, σύντομα όμως, έπειτα από τη διάσπαση της Τσεχοσλοβακίας το 1993, μετονομάστηκε σε **Τσεχομοραβική Ποδοσφαιρική Ένωση** (Českomoravský fotbalový svaz, ČMFS) μέχρι τον Ιούνιο του 2011, οπότε και πήρε την ονομασία «Ποδοσφαιρική Ομοσπονδία Τσεχικής Δημοκρατίας» (Fotbalová asociace České republiky, FAČR).

## Λογότυπο
Το λογότυπο του οργανισμού έχει εξελιχθεί με το πέρασμα του χρόνου. Το πρώτο λογότυπο της ομοσπονδίας εμπεριείχε την επιγραφή της αρχικής ονομασίας της «Českomoravský fotbalový svaz». Ένα νέο λγότυπο παρουσιάστηκε το 2011, με την αλλαγή της ονομασίας της ομοσπονδίας, με την αναγραφή του νέου ακρονυμίου της «FAČR».

## Παραπομπές


## Εξωτερικοί σύνδεσμοι
*  
* Η Τσεχία  στον ιστότοπο της FIFA
* Η Τσεχία στον ιστότοπο της UEFA

Κατηγορία:Ποδόσφαιρο στην Τσεχία
Τσεχια
Ποδοσφαιρική Ένωση Σλοβακίας

Η **Ποδοσφαιρική Ένωση Σλοβακίας** (σλοβακικά: *Slovenský futbalový zväz*, SFZ) είναι το όργανο διοίκησης του ποδοσφαίρου στη Σλοβακία. Εδρεύει στην Μπρατισλάβα και αποτελεί μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σλοβακίας.

## Ιστορία
Ιδρύθηκε το 1938 και έγινε αρχικά μέλος της Διεθνούς Ποδοσφαιρικής Ομοσπονδίας (FIFA) το 1939, όμως διαλύθηκε έπειτα από το τέλος του Β΄ Παγκοσμίου Πολέμου, καθώς οι διοργανώσεις της Τσεχίας και της Σλοβακίας συνενώθηκαν, όπως και οι αντίστοιχες εθνικές ομάδες. Το 1993 ανασυστάθηκε και έγινε μέλος της Ένωση Ευρωπαϊκών Ποδοσφαιρικών Ομοσπονδιών (UEFA) και ένα χρόνο αργότερα, το 1994 προσχώρησε ξανά στη FIFA.

## Λογότυπο
Το λογότυπο της Ποδοσφαιρικής Ένωσης Σλοβακίας έχει εξελιχθεί με το πέρασμα του χρόνου.

## Παραπομπές


## Εξωτερικοί σύνδεσμοι
*  
* Η Σλοβακία  στον ιστότοπο της FIFA
* Η Σλοβακία στον ιστότοπο της UEFA

Κατηγορία:Ποδόσφαιρο στη Σλοβακία
Σλοβακια
Άρης Θεσσαλονίκης (άρση βαρών)

Το **τμήμα [[Άρση βαρών|άρσης βαρών]] του [[ΑΣ Άρης|Άρη]]** εδρεύει στην Θεσσαλονίκη και υπήρξε ενεργό κομμάτι του συλλόγου από το 1985 μέχρι το 2000 και επανασυστάθηκε το 2017.

## Ιστορικό
### Ανδρικό τμήμα
Το τμήμα ιδρύθηκε το 1985, όταν ο ΑΣ Άρης βρισκόταν υπό την προεδρία του Άκη Μιχαηλίδη. Μοναδικός προπονητής στην δεκαπενταετή πορεία του τμήματος υπήρξε ο παλιός πρωταθλητής της ΧΑΝΘ και καθηγητής Φυσικής Αγωγής, Κώστας Καζακλής. Ως έδρα χρησιμοποιούνταν το κλειστό γυμναστήριο που βρίσκεται κάτω από την θύρα 1 του γηπέδου Χαριλάου.

Πρώτη επιτυχία του τμήματος υπήρξε η τέταρτη θέση στο πανελλήνιο πρωτάθλημα εφήβων του 1988, με κορυφαίο αθλητή, τον μετέπειτα προπονητή της ελληνικής εθνικής ομάδας άρσης βαρών σε πάγκο, Δημήτρη Ιωαννίδη στα 82,5 κιλά, ο οποίος κατέκτησε δύο φορές το πανελλήνιο πρωτάθλημα εφήβων και αναδείχθηκε τρίτος Βαλκανιονίκης. Επίσης, αξιόλογοι αθλητές υπήρξαν ο Γιώργος Οικονόμου στα 100 κιλά και ο Γιώργος Ναλτσατσιάδης στα 90 κιλά, οι οποίοι κατέκτησαν το αργυρό μετάλλιο στο πανελλήνιο πρωτάθλημα εφήβων, ενώ χάλκινα μετάλλια κατέκτησαν οι Στέργιος Αζάς στα 67,5 κιλά, Κώστας Κοροξενίδης στα 100 κιλά και Θανάσης Κιοσσές στα υπερβαρέα βάρη. Παρά τις πρώιμες αυτές επιτυχίες, οι αθλητές αυτοί σταμάτησαν πρόωρα τις καριέρες τους, με το ανδρικό τμήμα να σταματάει την λειτουργία του το 1998.

### Γυναικείο τμήμα
Ο ΑΣ Άρης ίδρυσε το 1990 το πρώτο γυναικείο τμήμα άρσης βαρών στην βόρεια Ελλάδα, λειτουργώντας για μία δεκαετία με μεγάλες επιτυχίες σε επίπεδο γυναικών και νεανίδων. Από το 1994 ως το 1997, ο Άρης υπήρξε ο αποκλειστικός τροφοδότης του κλιμακίου βορείου Ελλάδος της ελληνικής εθνικής ομάδας, κατακτώντας παράλληλα τα πανελλήνια πρωταθλήματα του 1994 και του 1995.

Κορυφαίες αθλήτριες του συλλόγου υπήρξαν οι Φιλιππία Κοχλιαρίδου στα 75 κιλά, Θεανώ Ζαγκλιβέρη στα 67,5 κιλά, Μαρία Παπάζογλου στα 82,5 κιλά, Χρύσα Τακίδου στα 48 κιλά, Ρεβέκκα Αηδονίδου στα 52 κιλά, Ευγενία Αηδονίδου στα 56 κιλά, Σαβούλα Αηδονίδου στα 67,5 κιλά, Σοφία Ναλμπαντίδου στα 67,5 κιλά και Βίκυ Μπόγδου στα υπερβαρέα με προπονητή τον Κωνσταντίνο Καζακλή.

Το γυναικείο τμήμα διέκοψε την λειτουργία του δύο χρόνια μετά το ανδρικό, το 2000.

## Τίτλοι
* **2 [[Πανελλήνιο πρωτάθλημα άρσης βαρών γυναικών|Πανελλήνια πρωταθλήματα γυναικών]]**: 1994, 1995

## Παραπομπές


## Πηγές
* *Αθλητικός Σύλλογος ΑΡΗΣ 1914-2004*, Δήμος Θεσσαλονίκης, Κέντρο Ιστορίας Θεσσαλονίκης
* Ελληνική Ομοσπονδία Άρσης Βαρών – Ομαδικά Γυναικών

Άρση Βαρών
Αρης Θεσσαλονικης
Πέτρα Κβίτοβα

Η **Πέτρα Κβίτοβα** (*Petra Kvitová*, γενν. 8 Μαρτίου 1990) είναι Τσέχα επαγγελματίας αθλήτρια της αντισφαίρισης, γνωστή για τα χτυπήματά της με το αριστερό χέρι. Αγωνίστηκε για πρώτη φορά επαγγελματικά το 2006. Έχει κερδίσει δεκαεφτά τίτλους καριέρας, συμπεριλαμβανομένων δύο τίτλων Γουίμπλετον, το 2011 και το 2014. Η καλύτερη θέση στην οποία έχει φτάσει κατά τη διάρκεια της καριέρας είναι το Νο. 2 παγκοσμίως, στις 31 Οκτωβρίου 2011.

Η Κβίτοβα εμφανίστηκε για πρώτη φορά στο προσκήνιο όταν νίκησε τη τότε νο.1 Ντινάρα Σαφίνα στον τρίτο γύρο του Αμερικανικού Όπεν το 2009. Τον επόμενο χρόνο έφτασε για πρώτη φορά σε ημιτελικό Γκραντ Σλαμ, στο Γουίμπλετον, όπου ηττήθηκε από την μετέπειτα πρωταθλήτρια Σερένα Γουίλιαμς. Το 2011, η Κβίτοβα κατέκτησε τον πρώτο της τίτλο σε Γκραντ Σλαμ, νικώντας στον τελικό την Μαρία Σαράποβα, και έγινε η πρώτη αθλήτρια γεννημένη τη δεκαετία του 1990 η οποία κατέκτησε τίτλο Γκραντ Σλαμ, καθώς και η πρώτη αριστερόχειρας που κατέκτησε το Γουίμπλετον μετά τη Μαρτίνα Ναβρατίλοβα το 1990. Επίσης, νίκησε το WTA Tour Championships το 2011, και έγινε μια από τις τρεις αθλήτριες οι οποίες νίκησαν στο WTA Tour Championships στο ντεμπούτο τους· οι άλλες δύο είναι η Σερένα Γουίλιαμς και η Μαρία Σαράποβα. Επίσης, βοήθησε την Τσεχία να κατακτήσει τον τελικό του κυπέλλου Fed τον ίδιο χρόνο. Αυτό ήταν το πρώτο κύπελλο Fed της Τσεχίας ως ανεξάρτητη χώρα.

Το 2012, η Κβίτοβα έφτασε μέχρι τα ημιτελικά του Αυστριαλιανού και του Γαλλικού Όπεν, όπου ηττήθηκε και τις δύο φορές από τη Μαρία Σαράποβα, και στέφθηκε πρωταθλήτρια του US Open Series. Επίσης κέρδισε το κύπελλο Χόπμαν μαζί με τον Τόμας Μπέρντιτς, το δεύτερο και πιο πρόσφατο της χώρας. Το 2014, η Κβίτοβα κέρδισε τον δεύτερο τίτλο της σε Γκραντ Σλαμ, κερδίζοντας στον τελικό του Γουίμπλετον της Εζενί Μπουσάρ. Επίσης έφτασε για πρώτη φορά μέχρι τα προημιτελικά στο Αμερικανικό Όπεν την επόμενη χρονιά, καταφέρνοντας να φτάσει στην προημιτελική φάση όλων των Γκραντ Σλαμ.

Στους Ολυμπιακούς Αγώνες του 2016, η Κβίτοβα κέρδισε το χάλκινο μετάλλιο στο απλό γυναικών.

## Παραπομπές


κατηγορία:Τσέχες αθλήτριες της αντισφαίρισης
Κατηγορία:Νικητές του Γουίμπλεντον
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2012
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2020
Χώρα Ανάφης

Η **Ανάφη** ή **Χώρα** είναι ο κυριότερος οικισμός και πρωτεύουσα του νησιού της Ανάφης. Βρίσκεται σε υψόμετρο 260 μέτρων και έχει χαρακτηριστεί παραδοσιακός οικισμός. Απέχει 3 χιλιόμετρα από τον όρμο του Αγίου Νικολάου (λιμάνι) και 2,5 από το χωριό Κλησίδι.

Στην καρδιά του οικισμού δεσπόζει το ενετικό κάστρο, το οποίο έχτισε ο Γουλιέλμος Β΄ Κρίσπο τον 15ο αιώνα. Επίσης, έχουν χτιστεί οι ναοί του Αγίου Νικολάου, της Κοίμησης, του Αγίου Χαραλάμπους, του Χριστού του Σταυρού, των Αγίων Αναργύρων και του Αγίου Γεωργίου (ο οποίος βρίσκεται στην κορυφή του κάστρου).

Στη Χώρα λειτουργούν διάφορες υπηρεσίες και επιχειρήσεις, περιφερειακό ιατρείο, δημοτικό σχολείο και γυμνάσιο με τάξεις λυκείου, καταλύματα, κ.ά.

## Διοίκηση και πληθυσμός
Διοικητικά, η Χώρα ανήκει στον Δήμο Ανάφης, ενώ πριν το Πρόγραμμα Καλλικράτης, υπαγόταν στην Κοινότητα Ανάφης. Σύμφωνα με την απογραφή του 2011, στην περιοχή ζουν σήμερα 256 κάτοικοι. Η πορεία του πληθυσμού τις τελευταίες δεκαετίες:

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
*Δήμος Ανάφης

Κατηγορία:Χωριά της Ανάφης
Κατηγορία:Χωριά της περιφερειακής ενότητας Θήρας
Καλαθοσφαίριση με αμαξίδιο

Η **καλαθοσφαίριση με αμαξίδιο** αποτελεί καλαθοσφαίριση που παίζεται από άτομα με (αθλητικά) αναπηρικά αμαξίδια και θεωρείται ένα από τα κύρια αθλήματα ατόμων με αναπηρία. Η Διεθνής Ομοσπονδία Καλαθοσφαίρισης με Αμαξίδιο (IWBF) είναι ο επίσημος φορέας για το συγκεκριμένο άθλημα. Είναι αναγνωρισμένη από τη Διεθνή Παραολυμπιακή Επιτροπή (IPC), ως μόνη αρμόδια αρχή στην καλαθοσφαίριση με αμαξίδιο σε όλο τον κόσμο. Η Διεθνής Ομοσπονδία Καλαθοσφαίρισης (FIBA) έχει αναγνωρίσει την IWBF σύμφωνα με το άρθρο 53 του γενικού καταστατικού της.

Η IWBF εμπεριέχει 82 εθνικές ομοσπονδίες μέλη για την καλαθοσφαίριση με αμαξίδιο (NOWBs) οι οποίες συμμετέχουν ενεργά στην καλαθοσφαίριση με αμαξίδιο σε όλο τον κόσμο, με τον αριθμό τους να αυξάνεται κάθε χρόνο. Εκτιμάται ότι πάνω από 100.000 άνθρωποι παίζουν καλαθοσφαίριση με αμαξίδιο, από αθλητικούς συλλόγους χαμηλού επιπέδου έως και κορυφαίους αθλητικούς συλλόγους και εθνικές ομάδες. Η καλαθοσφαίριση με αμαξίδιο παίζεται από άνδρες και γυναίκες όλων των ηλικιακών ομάδων.

Στην καλαθοσφαίριση με αμαξίδιο υπάρχει τεράστιος ανταγωνισμός και ενδιαφέρον σε διεθνές επίπεδο. Η καλαθοσφαίρισης με αμαξίδιο περιλαμβάνεται στους παραολυμπιακούς αγώνες. Το παγκόσμιο πρωτάθλημα καλαθοσφαίρισης με αμαξίδιο διοργανώνεται δύο χρόνια μετά από κάθε παραολυμπιακούς αγώνες. Σημαντικός ανταγωνισμός στην καλαθοσφαίριση με αμαξίδιο υπάρχει στον Καναδά, την Αυστραλία, τις Ηνωμένες Πολιτείες, τη Μεγάλη Βρετανία, την Ολλανδία και την Ιαπωνία.

## Εξωτερικοί σύνδεσμοι

* Ο.Σ.Ε.Κ.Α - Ομοσπονδία Σωματείων Ελλήνων Καλαθοσφαιριστών με Αμαξίδιο
* Ε.Α.Ο.Μ. ΑμεΑ - Εθνική Αθλητική Ομοσπονδία Ατόμων με Αναπηρίες

## Παραπομπές



Αμαξιδιο
Κατηγορία:Ομαδικά αθλήματα
Συναγωγή Αρχαίας Αγοράς Αθήνας

Η **Συναγωγή της Αρχαίας Αγοράς Αθήνας** είναι συναγωγή που βρίσκεται στην Αρχαία Αγορά της Αθήνας.

Κατά τη διάρκεια εκσκαφών το καλοκαίρι του 1977, ένα τμήμα πεντελικού μαρμάρου, προφανώς κάποτε μέρος μιας καμπυλόγραμμης ζωφόρου πάνω από πόρτα ή κόγχη, βρέθηκε λίγα μέτρα μακριά από τη βορειοδυτική γωνία του Μητρώου. Το μαρμάρινο θραύσμα είναι εγχάρακτο με τις εικόνες μιας Μενορά και ενός Λουλάβ (κλαδί φοίνικα ή και χουρμαδιάς για το *Σουκώτ* «εορτή τής σκηνοπηγίας»). Η συναγωγή θεωρείται πως χρονολογείται από τη περίοδο μεταξύ 267 και 396 μ.Χ.

## Αναφορά στη Βίβλο
Ο απόστολος Παύλος φαίνεται, σύμφωνα με τις Πράξεις των Αποστόλων, να επισκέφθηκε μια συναγωγή στην Αθήνα. Η ταυτότητα αυτής της συναγωγής όμως δεν μπορεί να ταυτοποιηθεί ακράδαντα.

## Δείτε επίσης
* Ιστορία των Εβραίων στην Ελλάδα

## Υποσημειώσεις


Κατηγορία:Συναγωγές στην Ελλάδα
Κατηγορία:Αρχαία Αγορά της Αθήνας
Πεντάγωνο (αποσαφήνιση)

Η λέξη **πεντάγωνο** μπορεί να αναφέρεται σε κάποιο από τα παρακάτω λήμματα:

* Πεντάγωνο, γεωμετρικό πολύγωνο (για το μη απλό πεντάγωνο, δείτε πεντάγραμμο)
* Πεντάγωνο (Αθήνα), περιοχή της Αθήνας
* Υπουργείο Εθνικής Άμυνας (Ελλάδα)
* Πεντάγωνο (ΗΠΑ), το κτήριο που στεγάζει τα κεντρικά γραφεία του Υπουργείου Άμυνας των ΗΠΑ
* Υπουργείου Άμυνας των ΗΠΑ (μετωνυμικά)
Ανδρέας Λαιμός

Ο **Ανδρέας Γ. Λαιμός** (1900 - 21 Μαΐου 1983) ήταν Έλληνας εφοπλιστής, πολιτικός και συγγραφέας.

## Βιογραφικά στοιχεία

Εργάστηκε ως δικηγόρος. 

Υπήρξε μέλος του διοικητικού συμβουλίου της Ένωσης Ελλήνων Εφοπλιστών για δώδεκα θητείες.

Από το 1940 ως το 1941 ήταν Δήμαρχος Χίου και το 1957 ήταν αντιπρόεδρος της Ειδικής Επιτροπής επί της Παιδείας. Εξελέγη δύο φορές βουλευτής Χίου, το 1951 με τον Ελληνικό Συναγερμό και το 1956 με την ΕΡΕ.

Πέθανε στις 21 Μαΐου 1983 και κηδεύτηκε τρεις ημέρες μετά, από τον μητροπολιτικό ναό Χίου. Η ταφή έγινε στην Αιγιούσα.

Άφησε συγγραφικό έργο, που αριθμεί 15 βιβλία. Σημαντικά έργα του είναι και "Το Ναυτικό του Γένους των Ελλήνων (τόμος Α΄: Η Ιστορία του)" , "Πονήματα", "Χρονικό των Οινουσσών" και άλλα.

Από τα αποφθέγματα του, που έχουν μείνει στην ιστορία, ξεχωρίζει το παρακάτω ερώτημά του για την ναυτιλία και την ατομικιστική νοοτροπία. "Με τον τεράστιο όγκο της Ναυτιλίας μας και με τις ποικιλώνυμες σημαίες, που είμαστε αναγκασμένοι να επενδύουμε τη ναυτιλιακή μας δραστηριότητα, μπορούμε άραγε να αντιμετωπίσουμε τα ανακύπτοντα προβλήματα με την ατομικιστική νοοτροπία μας και με την ασυντόνιστη τακτική μας;"

## Παραπομπές


Κατηγορία:Έλληνες εφοπλιστές
Κατηγορία:Έλληνες συγγραφείς του 20ού αιώνα
Κατηγορία:Βουλευτές Χίου
Κατηγορία:Δήμαρχοι Χίου
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Λόιντ Τζόουνς (ποδοσφαιριστής)

Ο **Λόιντ Ρίτσαρντ Τζόους** (αγγ. **Lloyd Richard Jones**, γεννημένος στις 7 Οκτωβρίου 1995) είναι Άγγλος επαγγελματίας ποδοσφαιριστής που αγωνίζεται ως αμυντικός στη Λίβερπουλ ΦΚ.

## Καριέρα

Η Λίβερπουλ υπέγραψε συμβόλαιο με τον Λόιντ Τζόουνς τον Μάιο του 2011 και έδωσε στην Πλύμουθ Αργκάιλ 150.000 λίρες. Κατά τη διάρκεια της χρονιάς 2012-13, ήταν βασικός παίκτης της ομάδας της Λίβερπουλ κάτω των 21. Στις 12 Μαΐου 2013 έλαβε κλήση για τον αγώνα της πρώτης ομάδας απέναντι στη Φούλαμ ΦΚ στα πλαίσια της Πρέμιερ Λιγκ - ο αγώνας έληξε με σκορ 3-1 υπέρ της Λίβερπουλ, αλλά ο Τζόουνς δεν αγωνίστηκε. Τον Ιούλιο του 2013 υπέγραψε το πρώτο επαγγελματικό συμβόλαιο με την ομάδα. Ήταν αρχηγός της δεύτερης ομάδας για το τελευταίο μέρος της χρονιάς 2013-14 και για όλη τη χρονιά 2014-15.

Στις 1 Ιανουαρίου, ο Λόιντ δόθηκε ως δανεικός για έξι εβδομάδες στην Τσέλτεναμ Τάουν ΦΚ μαζί με τους Κέβιν Στιούαρτ και Τζάκ Νταν. Έκανε το ντεμπούτο του για την ομάδα στις 3 Ιανουαρίου στον αγώνα με την Όξφορντ Γιουνάιτεντ που έληξε με σκορ 2-1 υπέρ της Τσέλτεναμ.

Στις 12 Μαρτίου 2015, ο Τζόουνς δόθηκε ως δανεικός για έξι εβδομάδες στην Άκκρινγκτον Στένλι ΦΚ. Αργότερα ανακοινώθηκε πως δόθηκε δανεικός στη Μπλάκπουλ ΦΚ ως τέλος της χρονιάς.

## Διεθνής καριέρα

Ο Τζόουνς μπορεί να εκπροσωπήσει τη γενέτειρα του Αγγλία καθώς και την Ουαλία λόγω της καταγωγής του πατέρα του. Συμμετείχε σε 11 αγώνες της εθνικής Ουαλίας κάτω των 17 και πέτυχε ένα τέρμα. Έπαιξε ένα αγώνα για την εθνική Ουαλίας κάτω των 19 πριν πάρει μεταγραφή για την εθνική Αγγλίας τον Οκτώβριο του 2013, έχοντας αρνηθεί την κλήση για την εθνική Ουαλίας κάτω των 21. Έλαβε κλήση για την εθνική Αγγλίας κάτω των 19 στα πλαίσια των προκριματικών αγώνων του Ευρωπαϊκού Πρωταθλήματος Ποδοσφαίρου 2014 για ομάδες κάτω των 19. Ο Τζόουνς συμμετείχε σε όλους τους αγώνες και τέσσερις μήνες αργότερα έκανε το ντεμπούτο του για την εθνική Αγγλίας κάτω των 20, στα πλαίσια ενός φιλικού με την εθνική Ρουμανίας. Έπαιξε τέσσερις αγώνες για την εθνική Αγγλίας κάτω των 20.

## Στατιστικά

## Παραπομπές


## Εξωτερικοί σύνδεσμοι

*Στατιστικά του Λόιντ Τζόουνς στο Soccerway
*

Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ουαλίας Κ17
Κατηγορία:Ποδοσφαιριστές Εθνικής Ουαλίας Κ19
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Εθνικής Αγγλίας Κ20
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Μπλάκπουλ ΦΚ
Κατηγορία:Ποδοσφαιριστές Σουίντον Τάουν
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πλύμουθ Αργκάιλ
Το Λεμονοδάσος (Τηλεοπτική σειρά)

**Το Λεμονοδάσος** είναι τηλεοπτική σειρά που μεταδόθηκε από την ΕΡΤ σε πρώτη προβολή στα τέλη του 1978. 

## Σύντομο ιστορικό
Η σειρά βασίστηκε στο ομότιτλο μυθιστόρημα του Κοσμά Πολίτη και είναι αισθηματικό δράμα. Αποτελείται από 9 επεισόδια και γυρίστηκε ασπρόμαυρη. Επίσης, γυρίστηκε σε φιλμ, που είναι το μέσο εγγραφής των κινηματογραφικών ταινιών, αντί σε τηλεοπτική βιντεοταινία. Στην 1η προβολή, το 1ο επεισόδιο μεταδόθηκε το Σάββατο 28 Οκτωβρίου 1978 και το 9ο και τελευταίο το Σάββατο 23 Δεκεμβρίου, μόλις λίγες μέρες πριν την επίσημη εισαγωγή της έγχρωμης τηλεόρασης στην Ελλάδα. Έκτοτε, έχει επαναπροβληθεί συνολικά 8 φορές μέχρι σήμερα.  Τέλος, το σενάριο το έχει γράψει ο Κωστής Λειβαδέας και τη σκηνοθεσία έχει κάνει η Τώνια Μαρκετάκη. 

## Διανομή
* Γιάννης Ζαβραδινός - Παύλος Αποστόλου
* Ελεωνόρα Σταθοπούλου - Βίργκω Δροσίνου
* Ντόρα Χατζηγιάννη - Λήδα
* Μανώλης Λογιάδης - Στέφανος
* Καίτη Πάνου - Κα Δροσίνου
* Θόδωρος Μορίδης - Κος Σπάθης
* Πίτσα Μπουρνόζου - Γκάμπυ
* Λίνα Κρασσά - μητέρα Παύλου
* Δημήτρης Παπαγιάννης - πατέρας Παύλου
* Νίκος Γαλιάτσος - ποιητής Παλμύρας
* Γιάννης Χατούπης - καφετζής
* Μαρούλα Ρώπα - υπηρέτρια Παύλου
* Στράτος Παχής
* Μάρκος Λεζές
* Φραντζέσκα Αλεξάνδρου
* Τζόλυ Γαρμπή
* Στέλλα Γερομήτσου
* Άγγελος Γιαννούλης
* Άννα Κοζαδίνου
* Γιώργος Κοτανίδης
* Πόπη Αλκούλη 
* Δημήτρης Βαενάς
* Σπύρος Γουριώτης - καλεσμένος σε γιορτή
* Ειρήνη Ελισσαίου
* Γιάννα Καραγιάννη
* Γιάννης Κουριώτης
* Νόρα Λιάμη
* Ανδρέας Λιάσκος
* Δήμητρα Λύτρα
* Παναγιώτης Μέντης
* Γιώργος Μωρογιάννης
* Μάκης Μουρσελάς
* Κατερίνα Μπούρλου
* Κώστας Ντάγκας
* Στέλιος Πρέκας
* Μαρία Σαββίδου
* Κυριάκος Σαράντης
* Σοφία Σφυρόερα
* Βασίλης Τσιπίδης 
* Κώστας Φραγκιαδάκης

## Εξωτερικοί σύνδεσμοι

Λεμονοδάσος
Λεμονοδάσος
Λε Μαν

thumb|250px|Άποψη του Λε Μαν
Το **Λε Μαν** () είναι πόλη της Γαλλίας, που βρίσκεται στις όχθες του ποταμού Σαρτ. Ήταν η πρωτεύουσα της ιστορικής επαρχίας Μαιν, ενώ σήμερα αποτελεί την πρωτεύουσα του νομού Σαρτ και την έδρα της Ρωμαιοκαθολικής Επισκοπής του Λεν Μαν. Το Λε Μαν είναι μέρος της διοικητικής περιοχής Πεΐ ντε λα Λουάρ. Κάθε χρόνο, στα μέσα Ιουνίου διοργανώνονται οι 24 ώρες του Λε Μαν, γνωστό γεγονός στον μηχανοκίνητο αθλητισμό.

## Ιστορικά στοιχεία
Η πόλη αναφέρεται για πρώτη φορά από τον Ελληνοαιγύπτιο συγγραφέα Κλαύδιο Πτολεμαίο με τότε όνομα το «Βιντίνιουμ». Ήταν, επίσης, γνωστή ως «Κίβιτας Κενομανόρουμ» ή «Κενόμανους». Εκεί χτίστηκαν αξιοσημείωτα τείχη και ένα ρωμαϊκό αμφιθέατρο του 3ου αιώνα, απομεινάρια των οποίων σώζονται ακόμη και σήμερα.

Ως η κυριότερη πόλη της επαρχίας Μαιν, υπήρξε πεδίο διεκδίκησης, κατά τον ενδέκατο αιώνα, μεταξύ των Κομήτων του Ανζού και των Δουκών της Νορμανδίας. Ο γιος του Γοδεφρείδου Ε΄ του Ανζού και της Ματθίλδης της Αγγλίας, Ερρίκος Β΄ της Αγγλίας, γεννήθηκε εκεί.

Κατά τον Β΄ Παγκόσμιο Πόλεμο, μετά από την απελευθέρωση της πόλης από την 79η και 90η μεραρχία πεζικού των Ηνωμένων Πολιτειών, στις 8 Αυγούστου 1944, Αμερικανοί μηχανικοί άρχισαν την κατασκευή μιας αεροπορικής βάσης. Το αεροδρόμιο, που κηρύχτηκε λειτουργικό στις 3 Σεπτεμβρίου του ίδιου έτους, χρησιμοποιήθηκε για πολλές συμμαχικές επιθέσεις εναντίον γερμανικών στόχων στη Γαλλία. Στα τέλη Νοεμβρίου, μετά από την περαιτέρω προέλαση των Συμμάχων, το αεροδρόμιο με την αεροπορική του βάση έκλεισε.

## Παραπομπές


Λε Μαν
Κυβερνείο Ασιούτ

Το **Κυβερνείο της Ασιούτ** (αραβικά: *محافظة أسيوط Muhāfazat Asyūt*) είναι διοικητική διαίρεση (Κυβερνείο) της Αιγύπτου. Εκτείνεται για περίπου 120 χλμ. κατά μήκος της όχθης του Νείλου, καταλαμβάνει έκταση 25.926 τ.χλμ. με 4.123.441 κατοίκους και πρωτεύουσα τη πόλη Ασιούτ.

## Υποδιαιρέσεις
Διοικητικά το κυβερνείο υποδιαιρείται σε 11 Μαρκάζ (υποκυβερνεία), 52 τοπικές διοικητικές μονάδες, 235 χωριά, και 971 οικισμούς.

## Δημογραφία
Το Κυβερνείο της Ασιούτ έχει πληθυσμό πάνω από 4 εκατομμύρια ανθρώπους, με σημαντική Κοπτική παρουσία. Το 1914, είχε το δεύτερο μεγαλύτερο ποσοστό Κοπτών στην Αίγυπτο, όπου έφτανε μέχρι το 20,7% του πληθυσμού. Ωστόσο, είναι πιθανό ο αριθμός αυτός έχει υποτιμηθεί, δεδομένου ότι η Εκκλησία υποστηρίζει το ποσοστό στο 48,5%, ενώ ο υπόλοιπος πληθυσμός είναι σουνίτες μουσουλμάνοι.

## Παραπομπές


## Εξωτερικοί σύνδεσμοι
* 

Κατηγορία:Κυβερνεία της Αιγύπτου
Πρόβλημα των καθόλου

Στη μεταφυσική, το **πρόβλημα των καθόλου** αφορά στο ερώτημα αν υπάρχουν ιδιότητες, και εάν υπάρχουν, τι είναι. Οι ιδιότητες κοινές ποιότητες ή σχέσεις μεταξύ δύο οντοτήτων. Τα διαφορετικά είδη ιδιοτήτων, όπως οι ποιότητες και οι σχέσεις αναφέρονται ως καθόλου, επίσης καθολικοί όροι. 

Για παράδειγμα, μπορεί να φανταστεί κανείς τρία άτομα σε ένα τραπέζι που κρατούν κούπες που είναι *κυκλικές* ή *παραδείγματα κυκλικότητας*, ή δύο κόρες που η κοινή τους σχέση καθορίζεται από το ότι είναι *κόρες του Φρανκ*. Υπάρχουν πολλές τέτοιες ιδιότητες, όπως κόκκινο, άρρεν ή θήλυ, υγρό, μεγάλο ή μικρό, ψηλότερο από, πατέρας του/της, κ.λπ.. 

Παρόλο που οι φιλόσοφοι συμφωνούν ότι οι ανθρώπινες υπάρξεις μιλούν και σκέπτονται με όρους ιδιοτήτων, διαφωνούν αν αυτά τα *καθόλου* ή *καθολικοί όροι* υπάρχουν στην πραγματικότητα ή απλά μόνο στη σκέψη και τον λόγο.
## Σημειώσεις-παραπομπές


## Εξωτερικοί σύνδεσμοι
* 
* Internet Encylclopedia of Philosophy on Universals
* The Problem of Universals in Antiquity and the Middle Ages with an annotated bibliography
* The Catholic Encyclopedia on ''Nominalism, Realism, and Conceptualism''
* The Friesian School on Universals
Κατηγορία:Μεταφυσική
Κατηγορία:Οντολογία
Ποδοσφαιρική Ομοσπονδία Σλοβενίας

Η **Ποδοσφαιρική Ομοσπονδία Σλοβενίας** (σλοβενικά: *Nogometna zveza Slovenije*, NZS) είναι το όργανο διοίκησης του ποδοσφαίρου στη Σλοβενία. Εδρεύει στη Λιουμπλιάνα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σλοβενίας.

## Ιστορία
Ιδρύθηκε αρχικά στις 23 Απριλίου 1920 ως «Ποδοσφαιρική Ομοσπονδία Λιουμπλιάνας» υπό τη σκέπη της Ποδοσφαιρικής Ένωσης Γιουγκοσλαβίας. Με το τέλος του Β΄ Παγκοσμίου Πολέμου, τον Μάιο του 1948 συστάθηκε η «Ποδοσφαιρική Ομοσπονδία Σλοβενίας» (Nogometna zveza Slovenije, NZS). Έως το 1980, η εθνική Σλοβενίας μετείχε σε φιλικούς αγώνες με άλλες εθνικές ομάδες της Γιουγκοσλαβίας. Έπειτα από την ανακήρυξη της ανεξαρτησίας της Σλοβενίας, η NZS αποσπάστηκε πλήρως από τη Γιουγκοσλαβία, με αποτέλεσμα τη λειτουργία της ως ξεχωριστή οντότητα.

## Παραπομπές


## Εξωτερικοί σύνδεσμοι
*  
* Η Σλοβενία  στον ιστότοπο της FIFA
* Η Σλοβενία στον ιστότοπο της UEFA

Κατηγορία:Ποδόσφαιρο στη Σλοβενία
Σλοβενια
Ρόμπερτ Φρίκε

Ο **Καρλ Εμάνουελ Ρόμπερτ Φρίκε** (, Χέλμστετ, 24 Σεπτεμβρίου 1861 &ndash; Μπαντ Χάρτσμπουργκ, 18 Ιουλίου 1930) ήταν Γερμανός μαθηματικός γνωστός για το έργο του στην μιγαδική ανάλυση και ιδίως στις ελλειπτικές, modular και αυτομορφικές συναρτήσεις. Ήταν ένας από τους κυριότερους συνεργάτες του Φέλιξ Κλάιν, από κοινού με τον οποίο συνέγραψε αναγνωρισμένο δίτομο έργο πάνω στις προαναφερθείσες συναρτήσεις. Από το 1894 ως το 1930  ήταν καθηγητής Ανώτερων Μαθηματικών στο *Technische Hochschule Carolo-Wilhelmina* στο Μπράουνσβαϊγκ.

## Έργα
*
*
*
*
*; 
*; 

## Παραπομπές


## Εξωτερικοί σύνδεσμοι
*
*

Κατηγορία:Γερμανοί μαθηματικοί
Κατηγορία:Μαθηματικοί του 19ου αιώνα
Κατηγορία:Μαθηματικοί του 20ού αιώνα
Πόλεμος του Γ΄ Συνασπισμού

Ο **Πόλεμος του Τρίτου Συνασπισμού** ήταν στρατιωτική σύγκρουση κατά τη διάρκεια των ετών 1805 και 1806, αν και οι αγγλογαλλικές εχθροπραξίες μαίνονταν από το 1803.

## Πηγές
* 
* 
* 
* 
* 
* 
* 
* , diplomatic history of Europe
* 

## Εξωτερικοί σύνδεσμοι
* 

Κατηγορία:Πόλεμοι της Γαλλίας
Κατηγορία:Πόλεμοι της Αγγλίας
Κατηγορία:Ναπολεόντειοι Πόλεμοι
Δημογραφία των Αμερικανικών Παρθένων Νήσων

Αυτό το άρθρο αφορά τα δημογραφικά στοιχεία του πληθυσμού των Αμερικανικών Παρθένων Νήσων, όπως η πυκνότητα του πληθυσμού, οι εθνικές ομάδες, το επίπεδο εκπαίδευσης, η υγεία των κατοίκων, η οικονομική θέση κλπ.

## Κύρια στατιστικά στοιχεία

### Δομή του πληθυσμού
Η μέση ηλικία των κατοίκων είναι τα 39,2 χρόνια (38,5 για τους άνδρες, 39,7 για τις γυναίκες), σύμφωνα με την απογραφή του 2010. Η πληθυσμιακή δομή το 2010, συμπεριλαμβανομένων των στρατιωτικών δυνάμεων που εδρεύουν στην περιοχή, ήταν η εξής:

## Υγεία
Η θνησιμότητα των βρεφών το 2010 ήταν 7,4 θάνατοι ανά 1.000 γεννήσεις (8,14 για αγόρια και 6,63 για κορίτσια). Μετά τη γέννησή τους, η υπολογιζόμενη διάρκεια ζωής είναι τα 79,61 έτη (76,57 για τους άνδρες, 82,83 για τις γυναίκες).

## Εθνικότητα και θρησκεία
Σύμφωνα με την απογραφή του 2010, ο πληθυσμός κατανεμόταν στις ακόλουθα εθνικές ομάδες:
:*Αφροαμερικανοί* 76%
:*Λευκοί* 16,6%
:*Ασιάτες* 1,4%
:*Ινδιάνοι ή Ιθαγενείς της Αλάσκας* 0,4%
:*Ιθαγενείς της Χαβάης και άλλων νήσων του Ειρηνικού* 

Κατηγορία:Αμερικανικές Παρθένοι Νήσοι
Κατηγορία:Δημογραφία των Ηνωμένων Πολιτειών
Ποδοσφαιρική Ένωση Σερβίας

Η **Ποδοσφαιρική Ένωση Σερβίας** (σερβικά: Фудбалски савез Србије / Fudbalski savez Srbije, ФСС / FSS) είναι το όργανο διοίκησης του ποδοσφαίρου στη Σερβία. Εδρεύει στο Βελιγράδι και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σερβίας.

## Ιστορία
Ιδρύθηκε αρχικά το 1919 ως Ποδοσφαιρική Ένωση Γιουγκοσλαβίας (Фудбалски савез Југославије, ФСЈ) στο Ζάγκρεμπ. Το 2003 μετονομάστηκε σε Ποδοσφαιρική Ένωση Σερβίας και Μαυροβουνίου (Фудбалски савез Србије и Црне Горе / Fudbalski savez Srbije i Crne Gore, ФССЦГ / FSSCG). Το 2006 πήρε την ονομασία «Ποδοσφαιρική Ένωση Σερβίας» (Фудбалски савез Србије / Fudbalski savez Srbije, ФСС / FSS).

## Παραπομπές


## Εξωτερικοί σύνδεσμοι
*  
* Η Σερβία  στον ιστότοπο της FIFA
* Η Σερβία στον ιστότοπο της UEFA

Κατηγορία:Ποδόσφαιρο στη Σερβία
Σερβια